Knøttsmå (0,5–1,2 mm), ovale, blanke, glatte, mørkfargede biller. Antennene er 11-leddede, med oppsvulmede innerste ledd og en tre-leddet kølle ytterst. Denne køllen bærer noen lange hår. Kroppen er oval og høyt hvelvet, hode, brystskjold og dekkvinger danner en kontinuerlig kurve. Beina er ganske korte, leggene er noe utvidete, føttene er tre-leddede og slanke. Larvene er korte og trinne.